SK Slavia Praha

O Slavia Praga (nome completo en checo: Sportovní klub Slavia Praha - fotbal, a.s.) é un dos principais clubs de fútbol da República Checa. Ten a súa sede está na cidade de Praga. Foi fundado o 31 de maio de 1892, sendo un dos clubs checos de fútbol máis antigos.

O seu principal rival é o Sparta Praga. O clásico, é considerado como a maior rivalidade do país, é coñecido como Derbie S.ZAMBUZI, Luciana (abril de 2008). Beleza e ódio. Trivela n. 26. Trivela Comunicações, pp. 44-47

O club xoga actualmente os seus partidos no Stadion Eden de Praga, que ten capacidade para 21.000 espectadores, inaugurado o 7 de maio do 2008. É considerado o estadio de fútbol máis moderno do país. Anteriormente, a súa sede era no Stadion Evžena Rošického.

A empresa que controla o club, a ENIC Sports Ltd, tamén controla clubs importantes en Europa como o Tottenham e o AEK Atenas.

 Símbolos 
 Cor branca: Xogo limpo e ideal olímpico;
 Cor vermella: Representa o corazón;
 Estrela vermella: Simboliza a esperanza e a boa mente. 
O feito de que a camiseta sexa metade branca e metade vermella simboliza a dicotomía da vida.

 Historia 
Nos seus inicios, o club gañou numerosos campionatos e copas na rexión de Bohemia, mesmo máis que o Sparta, o seu principal rival. Na Copa do Mundo de 1934, a subcampioa Checoslovaquia posuía 8 xogadores do Slavia. Entre 1905 e 1930, o equipo era unha sensación europea, tendo gañado 134 dos 169 partidos que disputou.

Na primeira metade do século XX, era o club checo máis laureado, cuxos títulos incluían unha Copa Mitropa, principal torneo europeo da época, no ano 1938, eliminando nos cuartos de final ao Inter de Milán con marcadores de 9 a 0 en Praga, antes de perder por 3 a 1 en Italia. Na semifinal, derrotou ao daquela poderoso Genoa, perdendo por 4 a 2 en Italia, mais gañando por 4 a 0 en Checoslovaquia. Na final, venceu ao Ferencváros. Na capital checa, o partido empatou a 2, gañando en Hungría por 2 a 0, garantindo o título. O club xa fora subcampión na terceira edición do torneo, perdendo en 1929 a final contra o Újpest, de Hungría.

Os anos de éxito duraron ata a instauración do réxime comunista no país. Pola súa orixe na clase intelectual e estudantil, o Slavia foi perseguido polo goberno, e os seus mellores xogadores foron forzados a xogar no outro equipo da cidade, o Dukla Praga. O Slavia, que gañara dez campionatos checoslovacos antes do comunismo, gañou apenas un máis en 1947, e nas décadas seguintes viviu unha forte decadencia, chegando a disputar a segunda división. O club só se reafirmou coa fin do comunismo. Cando gañou o campionato checo de fútbol de 1996, rachando con case medio século sen títulos.

Nos anos posteriores viviu no dominio do arquirrival Sparta, que se consolidou como principal equipo checo coa decadencia do Slavia e do Dukla. O equipo viu como o seu rival gañaba dez títulos da liga ata volver gañala no 2008, sendo subcampión no 2009, recuperando o equilibrio co Sparta no que se refire aos campionatos checos: considerando os torneos da rexión disputados na época austro-húngara e os da época do Protetorado da Bohemia e Moravia (estado correspondente á actual República Checa durante a segunda guerra mundial), o Slavia é o equipo máis laureado con quince títulos, un máis que o rival.

Actualmente, con menos sona que outras rivalidades europeas, o Derbie S é recoñecido como un dos clásicos máis feroces do mundo. En toda a súa historia, apenas sete xogadores cambiaron dun club directamente ao outro.

 Xogadores 
O principal xogador da historia do club é probablemente o austríaco (despois nacionalizado checo) Josef Bican, un dos maiores goleadores de tódolos tempos, que en 8 tempadas no club marcou 328 goles.

Outros xogadores importantes foron os checos František Plánička (que disputou 969 partidas co Slavia dende 1923 ata 1939), Patrik Berger, Karel Poborský e Vladimír Šmicer.

 Nomes 
 1892 - SK ACOS Praha (Sportovní klub Akademický cyklistický odbor Slavia Praha)
 1893 - SK Slavia Praha (Sportovní klub Slavia Praha)
 1948 – Sokol Slavia Praha
 1949 – ZSJ Dynamo Slavia Praha (Základní sportovní jednota Dynamo Slavia Praha)
 1953 – DSO Dynamo Praha (Dobrovolná sportovní organizace Dynamo Praha)
 1954 – TJ Dynamo Praha (Tělovýchovná jednota Dynamo Praha)
 1965 – SK Slavia Praha (Sportovní klub Slavia Praha)
 1973 – TJ Slavia Praha (Tělovýchovná jednota Slavia Praha)
 1977 – TJ Slavia IPS Praha (Tělovýchovná jednota Slavia Inženýrské průmyslové stavby Praha)
 1978 – SK Slavia IPS Praha (Sportovní klub Slavia Inženýrské průmyslové stavby Praha)
 1991 – SK Slavia Praha (Sportovní klub Slavia Praha - fotbal, a.s.)

 Títulos 
 17 Campionatos Nacionais Profesionais:
  Liga Checa de Fútbol 8: (1940, 1941, 1942, 1943, 1996, 2008, 2009, 2017, 2019, 2020)
  Campionato Checoslovaco de Fútbol 9: 1925, 1929, 1930, 1931, 1933, 1934, 1935, 1937 e 1947
 17 Copas Nacionais:
 20px Copa de Bohemia 12: 1908, 1910, 1911, 1912, 1922, 1926, 1927, 1928, 1930, 1932, 1935 e 1941
  Copas Checas 5: 1942, 1945, 1997, 1999 e 2002

 Notas 

 Véxase tamén 
 Ligazóns externas 
 Páxina Oficial
 Páxina do futuro estadio do club, Eden